สวัสดีค่ะพอดีดิฉันพาลูกไปฉีดวัคซีนป้องกันพิษสุนัขบ้าแต่คือว่าฉีดไม่ครบฉีดไปแค่หนึ่งครั้งแล้วก็ไม่ได้ฉีดเลยเพราะว่าลูกเป็นไข้และอีกอย่างดิฉันก็สังเกตสุนัขมา 10 วันมันก็เป็นปกติดีทุกอย่างค่ะ อยากทราบว่า หากมีนัดฉีดวัคซีนตามนัดปกติ ที่นัดในสมุดชมพูของเด็ก จะมีผลกระทบต่อสุขภาพน้องไหมคะ กังวัลค่ะ และจะเป็นอะไรไหมคะหากฉีดไม่ครบ ถึงสุนัขดังกล่าวไม่ได้เป็นบ้าก็ตาม กลัวผลจากที่ฉีดวัคซีนป้องกันพิษสุนัขบ้าไม่ครบค่ะ สลุปคือกลัวที่ฉีดพิษสุนัขไม่ครบ แล้วถ้าไปฉีดวัคซีนตามสมุดวันที่29 พ.ย 62 จะเป็นอันตรายไหม ปล.น้องไม่ได้โดนหมากัด แต่น้องอมของต่อจากสุนัขค่ะ
สวัสดีค่ะ หากผ่านมา 10 วันแล้ว สุนัขไม่มีอาการผิดปกติใดๆ สุนัขก็ไม่น่าเป็นโรคพิษสุนัขบ้าค่ะ แนะนำควรสังเกตต่อจนครบ 14 วัน หากสุนัขไม่ตาย ก็แสดงว่าสุนัขไม่ได้เป็นโรคพิษสุนัขบ้า ดังนั้น จึงไม่จำเป็นต้องไปฉีดวัคซีนพิษสุนัขบ้าต่อค่ะสำหรับการฉีดวัคซีนอื่นๆ ตามกำหนดอายุของเด็กนั้น หากน้องไม่มีไข้แล้ว ก็สามารถที่จะไปฉีดได้ค่ะ วัคซีนพิษสุนัขบ้าที่เคยฉีดไป 1 ครั้งนั้น ไม่ได้มีผลต่อการฉีดวัคซีนอื่นๆ แต่อย่างใดค่ะส่วนการที่น้องอมของต่อจากสุนัข แม้จะไม่ได้ติดเชื้อพิษสุนัขบ้าแล้วก็ตาม แต่น้องอาจมีความเสี่ยงต่อการติดเชื้อพยาธิต่างๆ ได้ ดังนั้น หากน้องมีอาการปวดท้องบ่อยๆ น้ำหนักตัวไม่ขึ้น ก็ควรตรวจหาพยาธิด้วยค่ะ